Funeraliile lui Ivan Patzaichin vor avea loc marți, cu onoruri militare. Înmormântarea va avea loc la Bellu.
Funeraliile lui Ivan Patzaichin, cu onoruri militare, se vor desfășura marți, la ora 13:00. Ivan Patzaichin a încetat din viaţă duminică, 5 septembrie. Sportivul s-a născut la 26 noiembrie, 1949, într-o familie de lipoveni.
Funeraliile lui Ivan Patzaichin, cu onoruri militare, se vor desfășura marți, la ora 13:00, la Clubul Sportiv Dinamo și vor fi urmate de o ceremonie de înhumare la Cimitirul Bellu.Cei care vor să îi aducă un ultim omagiu o pot face începând de luni, ora 12:00, la Muzeul Clubului Sportiv Dinamo.Ivan Patzaichin a încetat din viaţă duminică, 5 septembrie. Sportivul s-a născut la 26 noiembrie, 1949, într-o familie de lipoveni, în satul Mila 23. El a fost cvadruplu laureat cu aur la Jocurile Olimpice de vară din 1968, 1972, 1980 şi 1984 şi triplu laureat cu argint. Sportivul a devenit ulterior antrenor, iar în ultimul timp se dedicase antreprenoriatului social, preocupat de promovarea sportului, mişcării în aer liber şi a ecoturismului.Recunoscut drept unul dintre cei mai mari campioni ai secolului al XX-lea, în 1990, Comitetul Internaţional Olimpic i-a acordat cea mai înaltă distincţie a acestui for, "Colanul de Argint".